Idrettslaget Frode

Idrettslaget Frode (stiftet 28. april 1935) er et fleridrettslag fra Hustadvika kommune i Møre og Romsdal, som har avdelinger innen friidrett, håndball, skiidrett og volleyball.

Historikk
Idrettslaget Frode er en sammenslåing mellom idrettslagene "Sturla" og "Norøna". Klubben har stiftelsesdato 28. april 1935. Dette er datoen da Norøna ble stiftet.

I okkupasjonsårene ble det et nært samarbeid mellom Sturla, Norøna og Eide IL. Disse årene ble viktige både for idrettslig og kulturell utvikling.

Norøna var et idrettslag for Nåskretsen, mens Sturla (stiftet vinteren 1941) besto av medlemmer fra Strand krets og det utviklet seg etterhvert et nært kameratslig forhold mellom disse lagene. Medlemmene trente ofte sammen på Nås og således ble det snakk om å slå sammen lagene.

Sammenslåingen mellom Sturla og Norøna ble offisielt gjort 24. februar 1946 og en måned senere fikk laget navnet Frode.

Det første styret besto av følgende personer:

Formann Gunnar Halås, nestformann Sigrud Langnes og styremedlemmene Andreas Syltesæter,  Martin E. Nås og Jon Brandsæter.

i 1947 fikk laget ervervet et areal på 44 mål langs riksveien ved Wagsbøskiftet . Tidlig på 70-tallet ble det lagt ned dreneringsrør på banen. Midt på 70-tallet ble også klubbhuset ved siden av banen innviet. I dag er stedet kjent som Frode Stadion eller "Frodebanå" på folkemunne.

Idretter
Fotball

I 1993 ble fotballavdelingen skilt ut, og stiftet Eide og Omegn Fotballklubb sammen med naboklubbene Eide Idrettslag og Lyngstad og Omegn Idrettslag.

Volleyball
A-laget i volleyball for menn spiller 2014/15-sesongen i 2. divisjon.

 Referanser 

Eksterne lenker


Kategori:Idrettslag i Møre og Romsdal
Kategori:Idrettslag etablert i 1935
Kategori:Tidligere fotballag i Norge
Kategori:Volleyballag i Norge